ባለስልጣኑ 84 ነጥበ 7 ቢሊዮን ብር ሰበሰበ
 -የገቢዎችና ጉምሩክ ባለስልጣን ባለፉት አስራ አንድ ወራት ከፌደራልና አዲስ አበባ 84 ነጥብ 7 ቢሊዮን ብር ገቢ መሰብሰቡን  አስታወቀ፡፡ባለስልጣኑ በ2005 ባለፉት 11 ወራት በፌደራል መንግስት ገቢ 90 ቢሊዮን ብር በላይ ገቢ ለመሰብሰብ እቅዶ 76 ነጥብ 3 ቢሊዮን ብር  ብቻ መሰብሰቡን  ለህዝብ ተወካዮች ምክር ቤት የባጀትና ፋይናንስ ጉዳዮች ቋሚ ኮሚቴ በቀረበው የስራ አፈፃፀም ሪፖርት ላይ አመልክቷል፡፡የገቢ አሰባሰብ አፈፃፀሙ 84ነጥበ 7 በመቶ ቢሆንም  ካለፈው አመት ተመሳሳይ ግዜ ሲነፃፀር  ግን የ 19 ነጥብ 43 በመቶ ብልጫ እንዳለውም ባለስልጣኑ አመልኩቷል፡፡የአዲስ አበባ ከተማ አስተዳደር ገቢም ባለፉት 11 ወራት 8 ነጥብ 44 ለመሰብሰብ ታቅዶ 8 ነጥብ 49 ቢሊዪን ብር መሰብሰቡን የገቢዎችና ጉምሩክ ባለስልጣን አስታውቋል፡፡ባለስልጣኑ ወቅታዊ ሁኔታዎች ተቋቁማ አፈፃፀሙ የሚበረታታ ቢሆንም በፌደራል ገቢ አሰባሰብ  ላይ የታየው ክፍተት ለማረምና ኪራይ ሰብሳቢነት በዘላቂነተ ለመዋጋት ትኩረት ሊያደርግ እንደሚገባ ቋሚ ኮሚቴው አሳስቧል፡፡እንዲሁም በሰው ሀብት አመራርና ልማት፣ዘመናዊ የመረጃ ቴክኖሎጂ ግንባታ ፣ ግብር ከፋዮች ስልጠናና ትምሀርት፣ በደንበኞት አገልግሎትና ድጋፍ አሰጣጥ፣ በህግ ማክበርና ገቢ አሰባሰብ ስትራቴጂ ተግባራት በማትኮር የታክሲ አስተዳደሩን የማጣጣም ስራ ሊጠናከር እንደሚገባ  የባጀትና ፋይናንስ ጉዳዮች ቋሚ ኮሚቴ  አስገንዝቧል ፡፡